File
FILE
టాటా నానో కారు ఖండాంతర ఖ్యాతిని దక్కించుకుంటోంది. మంగళవారం జరిగిన 78వ జెనీవా మోటార్ షోలో లక్ష రూపాయల టాటా నానో ప్రజల కారు, న్యూ జనరేషన్ ఇండికా, సఫారీ డీఐసీఓఆర్ 2.2 వీటీటీ మరియు క్సెనాన్‌లు ప్రదర్శితమయ్యాయి. 2008 ద్వితీయార్థంలో నానో కారు తొలిసారిగా భారత్ మార్కెట్‌లోకి ప్రవేశిస్తుంది. న్యూ జెనరేషన్ ఇండికా సైతం ఇంచుమించు అదే సమయానికి అంతర్జాతీయ విపణిలోకి ప్రవేశిస్తుంది. సఫారీ డీఐసీఓఆర్ 2.2 వీటీటీ మరియు క్సెనాన్‌లు ఎంపిక చేసిన మార్కెట్‌లలో సమీప కాలంలో ప్రవేశించవచ్చు.
భారతీయ ఆటోమొబైల్ రంగపు దిగ్గజం టాటా మోటార్స్ కాలుష్య రహిత ఇంధనంతో నడిచే హైబ్రీడ్ వాహనాలను తయారు చేసేందుకు ఆసక్తిని ప్రదర్శిస్తోంది. అదేసమయంలో హైబ్రీడ్ టెక్నాలజీ విభాగంలో కీలక పాత్ర పోషించేందుకు నిరాశక్తతను కనబరుస్తోంది. "బయో ఇంధనాలు, హైబ్రీడ్ ఇంధనాలు మరియు విద్యుత్‌తో నడిచే వాహనాల కల్పనకు తాము ఒకింత ఆసక్తిని చూపుతున్నట్లు" జెనీవా మోటార్ షోలో నానో కారును ప్రదర్శించిన అనంతరం టాటా మోటార్స్ ఛైర్మన్ రతన్ టాటా భారతీయ పాత్రికేయులతో అన్నారు.
జెనీవా (ఏజెన్సీ)| WD| Last Modified      మంగళవారం,  4 మార్చి 2008 (21:06 IST)
సంబంధిత వార్తలు